**Copi ffurf hir a byr**

**Copi hir**

Mae rhai budd-daliadau a chredydau treth yn dod i ben ac yn cael eu disodli gan Gredyd Cynhwysol. Mae Credyd Cynhwysol (UC) yn daliad misol sengl i helpu gyda'ch costau byw ac yn darparu cymorth os ydych yn gweithio ac ar incwm isel, yn chwilio am waith neu'n methu gweithio.

Mae'r budd-daliadau a'r credydau treth canlynol yn dod i ben ac yn cael eu disodli gan Gredyd Cynhwysol:

* Credyd Treth Plant
* Credyd Treth Gwaith
* Budd-dal Tai
* Cymorth Incwm
* Lwfans Ceisio Gwaith yn seiliedig ar incwm (JSA)
* Lwfans Cyflogaeth a Chymorth yn gysylltiedig ag Incwm (ESA)

Mae'r Adran Gwaith a Phensiynau (DWP) yn ysgrifennu at bobl sy'n derbyn y budd-daliadau hyn i roi gwybod iddynt fod angen iddynt hawlio Credyd Cynhwysol yn lle hynny.

Mae'r llythyr hwn - a elwir yn Hysbysiad Trosglwyddo – yn esbonio beth sydd angen i chi ei wneud a phryd. Mae hefyd yn darparu gwybodaeth am y cymorth sydd ar gael i barhau i dderbyn cymorth ariannol gan y llywodraeth.

Mae'n bwysig nad ydych yn gwneud unrhyw beth nes i chi dderbyn eich llythyr. Ni chewch eich symud yn awtomatig ond peidiwch â phoeni, bydd eich llythyr yn darparu'r holl wybodaeth sydd ei hangen arnoch i symud i Gredyd Cynhwysol. Unwaith y byddwch wedi derbyn eich llythyr Hysbysiad Trosglwyddo Credyd Cynhwysol, bydd angen i chi wneud cais am Gredyd Cynhwysol i barhau i gael cymorth ariannol. Bydd dyddiad cau yn eich llythyr. Bydd hyn yn 3 mis o'r dyddiad y cafodd y llythyr ei anfon allan.

Bydd eich budd-daliadau cyfredol yn dod i ben cyn gynted ag y byddwch yn cyflwyno eich cais am Gredyd Cynhwysol ac ni fyddwch yn gallu mynd yn ôl i'ch budd-dal presennol ar ôl i chi hawlio.

Mae llawer o gymorth ar gael i'ch helpu gyda'ch symud, gan gynnwys os oes angen help arnoch gyda'ch cais Credyd Cynhwysol neu reoli'ch incwm nes i chi dderbyn eich taliad Credyd Cynhwysol cyntaf. Ewch i [gov.uk/ucmove](https://ucmove.campaign.gov.uk/) am fwy o wybodaeth heddiw.

**Copi byr**

Mae'r chwe budd-dal a chredydau treth canlynol yn dod i ben ac yn cael eu disodli gan Gredyd Cynhwysol: Budd-dal Tai, Cymhorthdal Incwm, Lwfans Ceisio Gwaith yn Seiliedig ar Incwm, Lwfans Cyflogaeth a Chymorth sy'n Gysylltiedig ag Incwm, Credyd Treth Gwaith a Chredyd Treth Plant.

Mae Credyd Cynhwysol yn daliad misol sengl i helpu gyda'ch costau byw ac yn darparu cymorth os ydych yn gweithio ac ar incwm isel, yn chwilio am waith neu'n methu gweithio.

Mae'r Adran Gwaith a Phensiynau (DWP) yn ysgrifennu at bobl sy'n derbyn y budd-daliadau hyn i roi gwybod iddynt fod angen iddynt hawlio Credyd Cynhwysol yn lle hynny.

Mae'r llythyr hwn - a elwir yn Hysbysiad Trosglwyddo – yn esbonio beth sydd angen i chi ei wneud a phryd. Mae'n bwysig nad ydych yn gwneud unrhyw beth nes i chi dderbyn eich llythyr. Ni chewch eich symud yn awtomatig ac unwaith y byddwch wedi derbyn eich llythyr Hysbysiad Trosglwyddo Credyd Cynhwysol, bydd angen i chi wneud cais am Gredyd Cynhwysol erbyn y dyddiad cau a nodir yn eich llythyr i barhau i gael cymorth ariannol.

Bydd eich budd-daliadau cyfredol yn dod i ben cyn gynted ag y byddwch yn cyflwyno eich cais am Gredyd Cynhwysol ac ni fyddwch yn gallu mynd yn ôl i'ch budd-dal presennol ar ôl i chi hawlio.

Mae llawer o gefnogaeth ar gael i'ch helpu gyda'ch symud. Ewch i [gov.uk/ucmove](https://ucmove.campaign.gov.uk/) am fwy o wybodaeth heddiw.